ΑΠΟΦΑΣΕΙΣ
Αριθμ. 148/Φ20
Εσωτερικός κανονισμός λειτουργίας του Π.Μ.Σ.
«Διαμεθοδικές Κοινωνικές Παρεμβάσεις σε Καταστάσεις Κρίσης» του Τμήματος Κοινωνικής Εργα-
σίας της Σχολής Επιστημών Υγείας του Ελληνικού
Μεσογειακού Πανεπιστημίου.
Η ΣΥΓΚΛΗΤΟΣ ΤΟΥ ΕΛΛΗΝΙΚΟΥ
ΜΕΣΟΓΕΙΑΚΟΥ ΠΑΝΕΠΙΣΤΗΜΙΟΥ
Έχοντας υπόψη:
1. Το άρθρο 23 του ν. 4610/2019 «Συνέργειες Πανεπιστημίων και Τ.Ε.Ι., πρόσβαση στην τριτοβάθμια εκπαί-
δευση, πειραματικά σχολεία, Γενικά Αρχεία του Κράτους
και λοιπές διατάξεις» (Α’ 70).
2. Τα άρθρα 75 έως 83 του ν. 4727/2020 «Ψηφιακή
Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ)
2019/1024) - Ηλεκτρονικές Επικοινωνίες (Ενσωμάτωση
στο Ελληνικό Δίκαιο της Οδηγίας (ΕΕ) 2018/1972) και
άλλες διατάξεις» (Α’ 184).
3. Τα άρθρα 79 έως 89 του ν. 4957/2022 «Νέοι Ορίζοντες στα Ανώτατα Εκπαιδευτικά Ιδρύματα: Ενίσχυση
της ποιότητας, της λειτουργικότητας και της σύνδεσης
των Α.Ε.Ι. με την κοινωνία και λοιπές διατάξεις» (Α’ 141).
4. Την υπό στοιχεία 5984/Φ20/01-09-2023 απόφαση
του Πρύτανη του Ελληνικού Μεσογειακού Πανεπιστημίου «Συγκρότηση της Συγκλήτου του Ελληνικού Μεσο-
γειακού Πανεπιστημίου ακαδημαϊκού έτους 2023-2024»
(ΑΔΑ: 91ΘΩ46ΜΗ2Ι-20Ι).
5. Την υπό στοιχεία 7045/Φ20/18-10-2022 απόφαση
της Συγκλήτου του Ελληνικού Μεσογειακού Πανεπιστημίου με θέμα «Επανίδρυση ΠΜΣ με τίτλο ’’Διαμεθοδικές
Κοινωνικές Παρεμβάσεις σε Καταστάσεις Κρίσης’’ του
Τμήματος Κοινωνικής Εργασίας της Σχολής Επιστημών
Υγείας του Ελληνικού Μεσογειακού Πανεπιστημίου»
(Β’ 5608).
6. Την υπό στοιχεία 8983/Φ20/29-11-2023 απόφαση
της Συγκλήτου του Ελληνικού Μεσογειακού Πανεπιστημίου «Έγκριση Κανονισμού Προγραμμάτων Μεταπτυχια-
κών και Διδακτορικών Σπουδών του ΕΛΜΕΠΑ» (Β’ 6895).
7. Την απόφαση της Συνέλευσης του Τμήματος Κοινωνικής Εργασίας στη συνεδρίαση υπ’ αρ. πράξης 135/
Θ.1/30-11-2023 με θέμα «Έγκριση εσωτερικού κανονισμού λειτουργίας του Π.Μ.Σ. ’’Διαμεθοδικές Κοινωνικές
Παρεμβάσεις σε Καταστάσεις Κρίσης’’».
8. Το με ημερομηνία 15-12-2023 πρακτικό της Επιτροπής Μεταπτυχιακών Σπουδών.
9. Την υπό στοιχεία 218/Φ20/2023 απόφαση του Συμβουλίου Διοίκησης του Ελληνικού Μεσογειακού Πανεπι-
στημίου «Ορισμός Αντιπρυτάνεων του Ελληνικού Μεσογειακού Πανεπιστήμιου» (Υ.Ο.Δ.Δ. 33).
10. Την υπό στοιχεία 219/Φ20/2023 πράξη του Πρύτανη του Ελληνικού Μεσογειακού Πανεπιστημίου «Καθο-
ρισμός Τομέων ευθύνης Αντιπρυτάνεων - Μεταβίβαση
αρμοδιοτήτων και σειρά αναπλήρωσης του Πρύτανη
του Ελληνικού Μεσογειακού Πανεπιστημίου» (Β’ 265).
11.
Την
υπό
στοιχεία
8768/Φ20/07-12-2022
(Υ.Ο.Δ.Δ. 1163) διαπιστωτική πράξη του Αντιπρύτανη του
Ελληνικού Μεσογειακού Πανεπιστημίου με την οποία
διαπιστώθηκε η εκλογή Πρύτανη του Ελληνικού Μεσογειακού Πανεπιστημίου.
12. Το γεγονός ότι με την απόφαση αυτή δεν προκαλείται δαπάνη σε βάρος του κρατικού προϋπολογισμού,
αποφάσισε:
Να εγκρίνει τον εσωτερικό κανονισμό λειτουργίας του
Π.Μ.Σ. «Διαμεθοδικές Κοινωνικές Παρεμβάσεις σε Καταστάσεις Κρίσης» του Τμήματος Κοινωνικής Εργασίας,
ως εξής:
Άρθρο 1
Γενικές διατάξεις
Το Τμήμα Κοινωνικής Εργασίας του Ελληνικού Μεσογειακού Πανεπιστημίου οργανώνει και λειτουργεί
Πρόγραμμα Μεταπτυχιακών Σπουδών (Π.Μ.Σ.) με τίτλο
«Διαμεθοδικές Κοινωνικές Παρεμβάσεις σε Καταστάσεις Κρίσης», σύμφωνα με τις διατάξεις του παρόντος
Κανονισμού Λειτουργίας, του Κανονισμού Μεταπτυχιακών και Διδακτορικών Σπουδών του ΕΛΜΕΠΑ, και
τις εκάστοτε ισχύουσες διατάξεις του νόμου. Ο τίτλος
του Π.Μ.Σ. στην αγγλική γλώσσα είναι «Interdisciplinary
Social Interventions in Crisis Situations». Το πρόγραμμα
υλοποιείται στην έδρα του Τμήματος Κοινωνικής Εργασίας, το οποίο παρέχει τη γραμματειακή και διοικητική
υποστήριξη του Προγράμματος.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 384
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
Άρθρο 2
Αντικείμενο - σκοπός
Το Πρόγραμμα Μεταπτυχιακών Σπουδών «Διαμεθοδικές Κοινωνικές Παρεμβάσεις σε Καταστάσεις Κρίσης»
έχει ως αντικείμενο την παροχή υψηλού επιπέδου μεταπτυχιακής εκπαίδευσης στο πεδίο της διαμεθοδικής
παρέμβασης σε καταστάσεις κρίσης. Σκοπός του Π.Μ.Σ.
είναι η δημιουργία εξειδικευμένων στελεχών ικανών να
ανταποκριθούν επαρκώς στην ενδυνάμωση ατόμωνοικογενειών και μεταναστευτικών ομάδων και κοινοτή-
των για να αντιμετωπίσουν αποτελεσματικά καταστάσεις
κρίσης.
Το Π.Μ.Σ. «Διαμεθοδικές Κοινωνικές Παρεμβάσεις σε
Καταστάσεις Κρίσης» αναπτύσσεται σε δύο κατευθύνσεις: Κατεύθυνση Α: «Παρεμβάσεις Κοινωνικής Εργασίας
σε καταστάσεις κρίσης» και Κατεύθυνση Β: «Διαμεθοδικές παρεμβάσεις σε μετακινουμένους πληθυσμούς».
Με την ολοκλήρωση του Προγράμματος Μεταπτυχιακών Σπουδών «Διαμεθοδικές Κοινωνικές Παρεμβάσεις
σε Καταστάσεις Κρίσης» οι απόφοιτοι/ες αναμένεται να
είναι σε θέση:
Γνώσεις:
• Να έχουν αποκτήσει γνώσεις για το θεωρητικό πλαίσιο της κρίσης, τα είδη και την πολυπλοκότητα των κρί-
σεων που βιώνουν άτομα και οικογένειες (π.χ αναπτυξιακές, περιστασιακές κρίσεις κ.α.).
• Να έχουν αποκτήσει γνώσεις για τις περιβαλλοντικές
κρίσεις (π.χ οικονομική κρίση, προσφυγική κρίση) στις
σύγχρονες κοινωνίες, τις άμεσες επιπτώσεις τους στη
ζωή των ατόμων, ομάδων και κοινοτήτων, αλλά και τις
μακροπρόθεσμες επιπτώσεις τους στον πληθυσμό, γνώσεις για τη συμβολή της οικογενειακής πολιτικής στην
αντιμετώπιση καταστάσεων κρίσης.
• Να έχουν κατανοήσει το γεγονός ότι οι κρίσεις δεν
αφορούν αποκλειστικά τον τομέα της δυσλειτουργικότητας των σχέσεων, τις δυσλειτουργίες στη δυναμική της
οικογένειας. Δομικοί παράγοντες προκαλούν συνθήκες
αποστέρησης, φτώχειας, κοινωνικών ανισοτήτων, κοινωνικού αποκλεισμού και διακρίσεων, που πυροδοτούν
κρίσεις που βιώνουν άτομα, ομάδες και κοινότητες.
• Να ερμηνεύουν και να αναλύουν τα αίτια των κρίσεων -πέρα του ατομικού και οικογενειακού επιπέδου-σε
σύνδεση με τους γενικότερους κοινωνικοπολιτικούς οικονομικούς και πολιτισμικούς παράγοντες.
• Να έχουν αποκτήσει εξειδικευμένες θεωρητικές γνώσεις για την διαμεθοδική και διεπιστημονική αντιμετώ-
πιση καταστάσεων κρίσης.
• Να έχουν κατανοήσει τις διαστάσεις της διαφορετικότητας και της διαθεματικότητας, καθώς και τη σημασία
της συμπερίληψης και της ηθικής διάστασης των πολιτικών συμπερίληψης στα πλαίσια της προάσπισης των
ανθρωπίνων δικαιωμάτων.
• Να έχουν κατανοήσει τις βασικές αρχές σχεδιασμού και
ανάλυσης ποσοτικών και ποιοτικών δεδομένων έρευνας.
Δεξιότητες
• Να έχουν αποκτήσει δεξιότητες πολιτισμικής επάρκειας.
• Να έχουν αποκτήσει δεξιότητες σχεδιασμού παρεμβάσεων σε καταστάσεις κρίσεων.
• Να έχουν αποκτήσει δεξιότητες υλοποίησης διαμεθοδικής παρέμβασης για την αντιμετώπιση καταστάσε-
ων κρίσης σε μίκρο επίπεδο (άτομο, οικογένεια), μέσο
επίπεδο (ομάδες) και μάκρο επίπεδο (κοινότητες, οργανισμούς).
• Να έχουν αποκτήσει δεξιότητες για τη στήριξη και
ενδυνάμωση ατόμων, οικογενειών και κοινωνικά αποκλεισμένων ομάδων που βιώνουν περιστασιακές ή μα-
κροχρόνιες περιβαλλοντικές καταστάσεις κρίσης.
Ικανότητες
• Να έχουν αποκτήσει ικανότητα επαρκούς ανταπόκρισης στις ανάγκες ατόμων- οικογενειών και μετανα-
στευτικών ομάδων για να αντιμετωπίσουν λειτουργικά
καταστάσεις κρίσης.
• Να έχουν αποκτήσει ικανότητα ενδυνάμωσης ατόμων, ομάδων και κοινοτήτων που βιώνουν καταστάσεις
κρίσης.
• Να έχουν αποκτήσει ικανότητα σχεδιασμού και εφαρμογής πλάνου παρέμβασης σε καταστάσεις κρίσης.
• Να έχουν αποκτήσει ικανότητα συγγραφής ερευνητικής εργασίας.
Ειδικότερα οι φοιτητές/φοιτήτριες που παρακολουθούν την Α Κατεύθυνση «Παρεμβάσεις Κοινωνικής Ερ-
γασίας σε καταστάσεις κρίσης» αναμένεται:
• Να έχουν αποκτήσει εξειδικευμένες θεωρητικές
γνώσεις και δεξιότητες παρέμβασης στην άσκηση της
Κοινωνικής Εργασίας σε καταστάσεις κρίσης, σε μίκρο
επίπεδο (άτομο, οικογένεια), μέσο επίπεδο (ομάδες) και
μάκρο επίπεδο (κοινότητες).
• Να έχουν αποκτήσει γνώσεις για τα Μοντέλα Παρέμβασης σε Κρίση στην Κοινωνική Εργασία.
• Να ευαισθητοποιηθούν περαιτέρω σε διαφορετικές
προσεγγίσεις και παρεμβατικές διεργασίες της Κοινωνικής Εργασίας για την αντιμετώπιση καταστάσεων κρίσης.
• Να έχουν αποκτήσει ικανότητα κριτικής ανάλυσης και
σκέψης για τις καταστάσεις κρίσης και την πρακτική της
Κοινωνικής Εργασίας σε καταστάσεις κρίσης.
• Να έχουν αποκτήσει δεξιότητες-ικανότητα ενδυνάμωσης, κριτικής συνειδητοποίησης, αυτοοργάνωσης
ατόμων, ομάδων και κοινοτήτων που βιώνουν καταστάσεις κρίσης.
• Να βελτιώσουν τις γνώσεις τους και να ενισχύσουν
τις δεξιότητες τους για καταστάσεις κρίσης όπως: η
κακοποίηση παιδιών και ενηλίκων και η αντιμετώπιση
προβλημάτων υγείας και ψυχικής υγείας.
Ειδικότερα οι φοιτητές/φοιτήτριες που παρακολουθούν την Β Κατεύθυνση «Διαμεθοδικές παρεμβάσεις σε
μετακινουμένους πληθυσμούς» αναμένεται:
• Να έχουν αποκτήσει περαιτέρω γνώσεις για το μεταναστευτικό και προσφυγικό φαινόμενο στην Ελλάδα, τη
φύση των προβλημάτων που αντιμετωπίζουν οι μετακινούμενοι πληθυσμοί, τη μεταναστευτική/προσφυγική
πολιτική της χώρας και το φαινόμενο της μετακίνησης
των ασυνόδευτων ανηλίκων προσφύγων και μεταναστών.
• Να έχουν αποκτήσει εξειδικευμένη διαπολιτισμική
γνώση, δεξιότητες άσκησης της διαπολιτισμικής εργασίας και διαπολιτισμική επάρκεια, ώστε να ανταπο-
κρίνονται επαρκώς στις ποικίλες ανάγκες των ατόμων/
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
οικογενειών/ομάδων και κοινοτήτων με διαφορετική
πολιτισμική προέλευση.
• Να έχουν αποκτήσει γνώσεις σχετικά με την διαχείριση κρίσεων και έκτακτων καταστάσεων, εστιάζοντας στις
καλές πρακτικές για την προστασία των δικαιωμάτων
των μετακινούμενων πληθυσμών.
• Να έχουν αποκτήσει δεξιότητες υποστήριξης, ενδυνάμωσης και συνηγορίας των ευάλωτων ομάδων.
Οι απόφοιτοι/ες του Π.Μ.Σ. θα μπορούν να καλύψουν
την ανάγκη για παροχή εξειδικευμένων υπηρεσιών σε
προγράμματα διαχείρισης κρίσεων που αφορούν άτομα,
οικογένειες, ομάδες, μετανάστες και πρόσφυγες, στον
δημόσιο τομέα, σε Μη Κυβερνητικές Οργανώσεις, σε
διεθνείς οργανισμούς, καθώς και να εργαστούν ως ελεύθεροι επαγγελματίες.
Άρθρο 3
Μεταπτυχιακός Τίτλος
Το Π.Μ.Σ. απονέμει Δίπλωμα Μεταπτυχιακών Σπουδών
(Δ.Μ.Σ.) στις «Διαμεθοδικές Κοινωνικές Παρεμβάσεις σε
Καταστάσεις Κρίσης». Στην αγγλική γλώσσα, ο τίτλος είναι «Master of Science (MSc) in Interdisciplinary Social
Interventions in Crisis Situations». Για την απόκτηση
του Διπλώματος Μεταπτυχιακών Σπουδών (Δ.Μ.Σ.) του
Π.Μ.Σ. είναι υποχρεωτική η επιτυχής παρακολούθηση
των μαθημάτων που ορίζει το πρόγραμμα σπουδών
και η συγκέντρωση ενενήντα (90) πιστωτικών μονάδων
ECTS. Ο τίτλος απονέμεται από το Τμήμα Κοινωνικής
Εργασίας και υπογράφεται από τον/την Διευθυντή/
τρια του Π.Μ.Σ. και τον/την Πρύτανη του Ελληνικού Μεσογειακού Πανεπιστημίου. Το απονεμόμενο Δίπλωμα
Μεταπτυχιακών Σπουδών κατατάσσεται στο επίπεδο 7
του Εθνικού Πλαισίου Προσόντων (ΕΠΠ) και του Ευρωπαϊκού Πλαισίου Προσόντων (European Qualifications
Framework - EQF).
Άρθρο 4
Κατηγορίες και αριθμός εισακτέων
Στο Π.Μ.Σ. «Διαμεθοδικές Κοινωνικές Παρεμβάσεις σε
Καταστάσεις Κρίσης» γίνονται δεκτοί/ές κάτοχοι τίτλου
πρώτου κύκλου σπουδών Α.Ε.Ι. της ημεδαπής ή ομοταγών ιδρυμάτων της αλλοδαπής. Στην κατεύθυνση Α «Πα-
ρεμβάσεις Κοινωνικής Εργασίας σε καταστάσεις κρίσης»
γίνονται δεκτοί/ές κάτοχοι τίτλου Κοινωνικής Εργασίας
Τριτοβάθμιας Εκπαίδευσης της ημεδαπής ή ομοταγών
ιδρυμάτων της αλλοδαπής. Στην Κατεύθυνση Β «Διαμεθοδικές παρεμβάσεις σε μετακινουμένους πληθυσμούς»
γίνονται δεκτοί/ές κάτοχοι τίτλου Σπουδών Κοινωνικής
Εργασίας, Τμημάτων Ανθρωπιστικών και Κοινωνικών
Επιστημών και Επιστημών Υγείας Τριτοβάθμιας Εκπαίδευσης της ημεδαπής ή ομοταγών ιδρυμάτων της
αλλοδαπής. Ενδεικτικά, αναφέρονται τα εξής τμήματα:
Κοινωνικής Εργασίας, Κοινωνιολογίας, Κοινωνικής Πολιτικής, Πολιτικής Επιστήμης, Ψυχολογίας, Κοινωνικής
Ανθρωπολογίας.
Ο ανώτατος αριθμός των εισακτέων φοιτητών/φοιτητριών στο Πρόγραμμα Μεταπτυχιακών Σπουδών ανέρ-
χεται σε τριάντα (30) άτομα. Η εισαγωγή των φοιτητών/
φοιτητριών γίνεται κάθε 2 έτη.
Άρθρο 5
Χρονική διάρκεια λειτουργίας
Η χρονική διάρκεια λειτουργίας του Π.Μ.Σ. ορίζεται σε
οκτώ (8) έτη. Το Π.Μ.Σ. λειτουργεί από το ακαδημαϊκό
έτος 2023-2024 και η χρονική του διάρκεια ορίζεται έως
το ακαδημαϊκό έτος 2029-2030. Δύναται να παραταθεί η
χρονική διάρκεια, με απόφαση Συγκλήτου, έπειτα από
εισήγηση της Συνέλευσης και γνώμη της Επιτροπής Μεταπτυχιακών Σπουδών, εφόσον πληροί τα κριτήρια της
εσωτερικής και εξωτερικής αξιολόγησης, σύμφωνα με
την ισχύουσα νομοθεσία.
Άρθρο 6
Δομή και όργανα
Αρμόδια όργανα για θέματα του Προγράμματος Μεταπτυχιακών Σπουδών είναι τα ακόλουθα:
α) η Σύγκλητος του Πανεπιστημίου,
β) η Επιτροπή Μεταπτυχιακών Σπουδών,
γ) η Συνέλευση του Τμήματος,
δ) η Συντονιστική Επιτροπή (Σ.Ε.), και
ε) ο/η Διευθυντής/ντρια του Π.Μ.Σ.
Αρμοδιότητες της Συνέλευσης είναι να:
α) εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα τροποποίησης
Π.Μ.Σ. καθώς και την παράταση της διάρκειας του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής του Π.Μ.Σ.,
γ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών/φοιτη-
τριών και εγκρίνει την εγγραφή αυτών στο Π.Μ.Σ.,
δ) αναθέτει το διδακτικό έργο μεταξύ των διδασκόντων/διδασκουσών του Π.Μ.Σ. και δύναται να αναθέτει
επικουρικό διδακτικό έργο στους/στις υποψήφιους/ες
διδάκτορες του Τμήματος ή της Σχολής, υπό την επίβλεψη διδάσκοντος/διδάσκουσας του Π.Μ.Σ.,
ε) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών/φοιτητριών και ορίζει τον/την επιβλέποντα/επι-
βλέπουσα ανά εργασία,
στ) διαπιστώνει την επιτυχή ολοκλήρωση της φοίτησης και απονέμει το Δίπλωμα Μεταπτυχιακών Σπουδών,
ζ) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
η) αναθέτει σε μεταπτυχιακούς/ές φοιτητές/τριες τη
διεξαγωγή επικουρικού διδακτικού έργου σε προγράμματα σπουδών πρώτου κύκλου σπουδών του Τμήματος,
θ) ασκεί κάθε άλλη νόμιμη αρμοδιότητα.
Με απόφαση της Συνέλευσης του Τμήματος οι αρμοδιότητες των περ. δ) και στ) δύναται να μεταβιβάζονται
στη Σ.Ε. του Π.Μ.Σ.
Συντονιστική Επιτροπή
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Διδακτικού Ερευνητικού
Προσωπικού (Δ.Ε.Π.) του Τμήματος και ομότιμους/ες
καθηγητές/καθηγήτριες, που έχουν συναφές γνωστικό
αντικείμενο με αυτό του Π.Μ.Σ. και αναλαμβάνουν διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης του Τμήματος. Η Σ.Ε. είναι
αρμόδια για την παρακολούθηση και τον συντονισμό
της λειτουργίας του προγράμματος και ιδίως:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
α) καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και εισηγείται την έγκρισή του προς τη Συνέλευση του Τμήματος,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση του Τμήματος την κατανομή του διδακτικού έργου, καθώς και την ανάθεση
διδακτικού έργου,
στ) εισηγείται προς τη Συνέλευση του Τμήματος την
πρόσκληση Επισκεπτών Καθηγητών/Καθηγητριών για
την κάλυψη διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση του Τμήματος,
η) εισηγείται προς τη Συνέλευση του Τμήματος την
ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
H Συντονιστική Επιτροπή συνεδριάζει και λειτουργεί
σύμφωνα με τους κανόνες των συλλογικών οργάνων
του Πανεπιστημίου.
Διευθυντής/Διευθύντρια του Π.Μ.Σ.
Ο/Η Διευθυντής/Διευθύντρια του Π.Μ.Σ. προέρχεται
από τα μέλη Δ.Ε.Π. του Τμήματος κατά προτεραιότητα
βαθμίδας Καθηγητή/τριας ή Αναπληρωτή/τριας Καθηγητή/τριας και ορίζεται με απόφαση της Συνέλευσης του
Τμήματος για διετή θητεία, με δυνατότητα ανανέωσης
χωρίς περιορισμό.
Ο/Η Διευθυντής/ντρια του Π.Μ.Σ. έχει τις ακόλουθες
αρμοδιότητες:
α) προεδρεύει της Σ.Ε., συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και λειτουργία του Π.Μ.Σ. προς τη Συνέλευση του
Τμήματος,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Πανεπιστημίου θέματα σχετικά με την
αποτελεσματική λειτουργία του Π.Μ.Σ.,
δ) είναι Επιστημονικός/ή Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
προγραμμάτων μεταπτυχιακών και διδακτορικών σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/ντρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους. Ο/Η Διευθυντής/ντρια του Π.Μ.Σ., που
είναι παράλληλα Επιστημονικός/ή Υπεύθυνος/η στην
περίπτωση αυτοχρηματοδοτούμενου προγράμματος,
αιτείται στην Επιτροπή Ερευνών του Ειδικού Λογαριασμού Κονδυλίων Έρευνας τον ορισμό Αναπληρωτή/
τριας Επιστημονικού/ής Υπευθύνου/ης για τις ανάγκες
οικονομικής διαχείρισης του Π.Μ.Σ. Το αίτημα του/της
Διευθυντή/ντριας του Π.Μ.Σ. πρέπει να συνοδεύεται από
απόφαση του αρμόδιου οργάνου του Π.Μ.Σ.
Άρθρο 7
Διδάσκοντες/διδάσκουσες στο Π.Μ.Σ.
Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
του αρμόδιου οργάνου του Π.Μ.Σ. στις ακόλουθες κατηγορίες διδασκόντων/διδασκουσών:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμους Καθηγητές/τριες ή αφυπηρετήσαντα
μέλη Δ.Ε.Π. του Τμήματος ή άλλων Τμημάτων του ΕΛΜΕΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/σες,
ε) επισκέπτες/τριες καθηγητές/τριες ή επισκέπτες/
ρτιες ερευνητές/τριες,
στ) ερευνητές/τριες και ειδικούς/ές λειτουργικούς
επιστήμονες ερευνητικών και τεχνολογικών φορέων
του άρθρου 13Α του ν. 4310/2014 (Α’ 258) ή λοιπών
ερευνητικών κέντρων και ινστιτούτων της ημεδαπής ή
αλλοδαπής,
ζ) επιστήμονες αναγνωρισμένου κύρους, οι οποίοι/ες
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
Όλες οι κατηγορίες διδασκόντων/ουσών δύνανται να
αμείβονται αποκλειστικά από τους πόρους του Π.Μ.Σ.
Δεν επιτρέπεται η καταβολή αμοιβής ή άλλης παροχής
από τον κρατικό προϋπολογισμό ή το Εθνικό Πρόγραμμα
Ανάπτυξης. Με απόφαση του αρμόδιου οργάνου του
Π.Μ.Σ. περί ανάθεσης του διδακτικού έργου, καθορίζεται
το ύψος της αμοιβής κάθε διδάσκοντος/ουσας σύμφωνα με τον Κανονισμό Αποδοχών του ΕΛΜΕΠΑ. Ειδικώς,
οι διδάσκοντες/ουσες που έχουν την ιδιότητα μέλους
Δ.Ε.Π., δύνανται να αμείβονται επιπρόσθετα για έργο
που προσφέρουν προς το Π.Μ.Σ., εφόσον εκπληρώνουν
τις, ελάχιστες, εκ του νόμου υποχρεώσεις τους, όπως
ορίζονται στην παρ. 2 του άρθρου 155 του ν. 4957/2022.
Το τελευταίο εδάφιο εφαρμόζεται αναλογικά και για τα
μέλη Ε.Ε.Π., Ε.ΔΙ.Π. και Ε.Τ.ΕΠ., εφόσον εκπληρώνουν τις,
ελάχιστες, εκ του νόμου υποχρεώσεις τους.
Το ύψος της αμοιβής που αφορά στην επίβλεψη μεταπτυχιακών εργασιών πρέπει να είναι σε συμφωνία με
τον Κανονισμό Αποδοχών του ΕΛΜΕΠΑ, καθορίζεται από
το αρμόδιο όργανο (Συνέλευση του Τμήματος) και είναι
ενιαία για όλους τους επιβλέποντες/ουσες.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
Τα μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
δύνανται να απασχολούνται σε Π.Μ.Σ., μόνο υπό την
προϋπόθεση εκπλήρωσης των ελάχιστων υποχρεώσεών
τους περί παροχής διδακτικού έργου. Δεν επιτρέπεται η
απασχόληση μελών Δ.Ε.Π. αποκλειστικά σε Π.Μ.Σ. του
Τμήματος ή της Σχολής.
Άρθρο 8
Τρόπος εισαγωγής
Η επιλογή των φοιτητών/τριών γίνεται σύμφωνα με
τον ν. 4957/2022 και τις προβλέψεις του Κανονισμού
Μεταπτυχιακών και Διδακτορικών Σπουδών και του
παρόντος Κανονισμού. Μετά από απόφαση της Συνέλευσης του Τμήματος, το μήνα Απρίλιο κάθε ακαδημαϊκού
έτους δημοσιεύεται και αναρτάται στην ιστοσελίδα του
Π.Μ.Σ. και του ιδρύματος προκήρυξη για την εισαγωγή
μεταπτυχιακών φοιτητών για το επόμενο ακαδημαϊκό
έτος. Οι αιτήσεις μαζί με τα απαραίτητα δικαιολογητικά
κατατίθενται στη Γραμματεία του Π.Μ.Σ., σε προθεσμία
που ορίζεται στην προκήρυξη και μπορεί να παραταθεί
με απόφαση της Συνέλευσης του Τμήματος για διάστημα
που δεν ξεπερνά τις τριάντα (30) ημέρες.
Απαραίτητα δικαιολογητικά είναι:
1. Αίτηση συμμετοχής.
2. Βιογραφικό Σημείωμα
3. Αντίγραφο Πτυχίου ή βεβαίωση περάτωσης σπουδών.
4. Αναλυτική βαθμολογία προπτυχιακών μαθημάτων.
5. Πιστοποιητικό γλωσσομάθειας αγγλικής γλώσσας
(επιπέδου Β2 ή ανώτερου).
6. Δημοσιεύσεις σε περιοδικά με κριτές (αν υπάρχουν).
7. Αποδεικτικά επαγγελματικής ή ερευνητικής δραστηριότητας, εάν υπάρχουν
8. Φωτοτυπία δύο όψεων της αστυνομικής ταυτότητας
9. Μία συστατική επιστολή
10. Για υποψήφιους/ες που διαθέτουν τίτλους πρώτου
κύκλου σπουδών από ιδρύματα της αλλοδαπής ακολουθείται η διαδικασία που ορίζει ο νόμος 4957/2022.
11. Υπόμνημα Εκδήλωσης Ενδιαφέροντος στο οποίο
θα αναφέρονται οι λόγοι για τους οποίους ο/η υποψήφιος/α επιθυμεί να εισαχθεί στο Π.Μ.Σ. «Διαμεθοδικές
παρεμβάσεις σε καταστάσεις κρίσης» καθώς και τα ερευνητικά του/της ενδιαφέροντα (έως 1.000 λέξεις).
Άρθρο 9
Τρόπος επιλογής εισακτέων
Η επιλογή των εισακτέων πραγματοποιείται με βάση τα
ακόλουθα κριτήρια και τους αντίστοιχους συντελεστές
βαρύτητας:
Κριτήρια
Συντελεστής
Βαθμός πτυχίου
30%
Αξιολόγηση φακέλου υποψηφιότητας
(επαγγελματική εμπειρία, ερευνητική
δραστηριότητα/δημοσιεύσεις,
συστατική επιστολή, υπόμνημα)
40%
Προφορική συνέντευξη
30%
Με βάση τα παραπάνω κριτήρια, η Επιτροπή Αξιολόγησης καταρτίζει τον πίνακα αξιολόγησης των φοιτητών/
φοιτητριών και τον καταθέτει στη Συνέλευση του Τμήματος για λήψη απόφασης. Ο πίνακας περιλαμβάνει το
σύνολο των υποψηφίων που έχουν υποβάλλει αποδεκτή
αίτηση.
Οι επιτυχόντες/επιτυχούσες θα πρέπει να εγγραφούν
στη Γραμματεία του Π.Μ.Σ. εντός τριάντα (30) ημερών
από την απόφαση της Συνέλευσης. Σε περίπτωση μη εγγραφής ενός ή περισσοτέρων φοιτητών/φοιτητριών, θα
κληθούν να εγγραφούν στο Π.Μ.Σ. οι επιλαχόντες/ούσες
(αν υπάρχουν), με βάση τη σειρά τους στον εγκεκριμένο
αξιολογικό πίνακα.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100),
εισάγονται οι ισοβαθμήσαντες υποψήφιοι/ες, σε ποσοστό που δεν υπερβαίνει το 10% του ανώτατου αριθμού
εισακτέων.
Άρθρο 10
Διάρκεια φοίτησης
Η χρονική διάρκεια φοίτησης στο Π.Μ.Σ. που οδηγεί
στη λήψη Διπλώματος Μεταπτυχιακών Σπουδών (Δ.Μ.Σ.)
ορίζεται σε τρία (3) ακαδημαϊκά εξάμηνα πλήρους φοίτησης.
Ο/η μεταπτυχιακός/ή φοιτητής/τρια με αίτησή του/
της μπορεί να ζητήσει παράταση σπουδών και μόνο για
σοβαρούς λόγους, η οποία δεν δύναται να υπερβεί τον
αριθμό εξαμήνων της κανονικής φοίτησης του Π.Μ.Σ.
Αδικαιολόγητη, μη ολοκλήρωση των σπουδών πέραν
αυτού του χρονοδιαγράμματος οδηγεί σε ερώτημα διαγραφής του/της μεταπτυχιακού/ής φοιτητή/τριας από το
Π.Μ.Σ., για το οποίο επιλαμβάνεται η Σ.Ε. και αποφασίζει
το αρμόδιο όργανο.
Ο/η μεταπτυχιακός φοιτητής/τρια με αίτησή του/της
μπορεί να ζητήσει αιτιολογημένα αναστολή φοίτησης.
Τα εξάμηνα αναστολής της φοιτητικής ιδιότητας δεν
προσμετρούνται στην προβλεπόμενη ανώτατη διάρκεια
κανονικής φοίτησης.
Άρθρο 11
Πρόγραμμα σπουδών
Το Π.Μ.Σ. ξεκινά το χειμερινό εξάμηνο εκάστου ακαδημαϊκού έτους. Για την απόκτηση του Διπλώματος Με-
ταπτυχιακών Σπουδών (Δ.Μ.Σ.) απαιτούνται συνολικά
ενενήντα (90) πιστωτικές μονάδες (ECTS). H επιτυχής
παρακολούθηση οκτώ (8) μαθημάτων είναι απαραίτητη προϋπόθεση για την απόκτηση του Δ.Μ.Σ. Κατά
την διάρκεια του Α’ εξαμήνου οι φοιτητές/φοιτήτριες
θα παρακολουθούν 4 υποχρεωτικά μαθήματα τα οποία
χαρακτηρίζονται ως μαθήματα κορμού. Το Β εξάμηνο οι
φοιτητές/φοιτήτριες θα παρακολουθούν 4 υποχρεωτικά
μαθήματα, τα οποία θα διαφοροποιούνται ανάλογα με
την επιλογή της κατεύθυνσης.
Σε κάθε μάθημα αντιστοιχεί συγκεκριμένος αριθμός
πιστωτικών μονάδων. Η σειρά παρακολούθησης των
μαθημάτων από τους φοιτητές/τριες είναι αυτή που
αναγράφεται στο πρόγραμμα σπουδών και συνοψίζεται
στον παρακάτω πίνακα, που καταγράφει ανά ακαδημαϊκό εξάμηνο τον τίτλο του μαθήματος και τις πιστωτικές
μονάδες που αντιστοιχούν σε αυτό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
ΜΑΘΗΜΑΤΑ ΥΠΟΧΡΕΩΤΙΚΑ ΚΟΡΜΟΥ
Α/Α
ΤΙΤΛΟΣ ΜΑΘΗΜΑΤΟΣ
Ακαδημαϊκό
εξάμηνο
Ώρες
Πιστωτικές
μονάδες
(ECTS)
Α01: Μεθοδολογία Κοινωνικής Έρευνας
(Ποσοτική- Ποιοτική Ανάλυση)
Α
7,5
Α02: Θεωρητικές προσεγγίσεις της κρίσης.
Οικογενειακή πολιτική στην αντιμετώπιση
καταστάσεων κρίσης
Α
7,5
Α03: Ηθικά ζητήματα, διαφορετικότητα
και πολιτισμική επάρκεια
Α
7,5
A04: Μοντέλα διεπιστημονικής συνεργασίας
και παρέμβασης σε καταστάσεις κρίσης
Α
7,5
ΜΑΘΗΜΑΤΑ ΥΠΟΧΡΕΩΤΙΚΑ ΚΑΤΕΥΘΥΝΣΗΣ Α:
Παρεμβάσεις Κοινωνικής Εργασίας σε καταστάσεις κρίσης
Β-Α01: Μοντέλα παρέμβασης σε καταστάσεις
κρίσης (κλινικές παρεμβάσεις)
Β
7,5
Β-Α02: Κακοποίηση - Παρεμβάσεις
Κοινωνικής Εργασίας
Β
7,5
Β-Α03: Κοινωνική Εργασία στην πρόληψη και
αντιμετώπιση προβλημάτων υγείας και ψυχικής υγείας
Β
7,5
Β-Α04: Κριτική και Ριζοσπαστική Κοινωνική Εργασία:
Πρόληψη και αντιμετώπιση καταστάσεων κρίσης
Β
7,5
ΜΑΘΗΜΑΤΑ ΥΠΟΧΡΕΩΤΙΚΑ ΚΑΤΕΥΘΥΝΣΗΣ Β:
Διαμεθοδικές παρεμβάσεις σε μετακινουμένους πληθυσμούς
Β-Β01: Μεταναστευτικό - Προσφυγικό φαινόμενο
στην Ελλάδα. Πολιτικές ένταξης Εκπαιδευτική πολιτική.
Β
7,5
B-Β02: Ασυνόδευτοι ανήλικες
πρόσφυγες και μετανάστες
Β
7,5
Β-Β03: Ψυχολογία των
μετακινούμενων πληθυσμών
Β
7,5
Β-Β04: Καλές πρακτικές διαχείρισης κρίσεων
και έκτακτων καταστάσεων
Β
7,5
Γ ΕΞΑΜΗΝΟ
Μεταπτυχιακή Διπλωματική Εργασία
Γ
ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
Το αναλυτικό περίγραμμα κάθε μαθήματος αναρτάται
στον ιστότοπο του Π.Μ.Σ. Το συνοπτικό περιεχόμενο των
μαθημάτων έχει ως εξής:
Α01: ΜΕΘΟΔΟΛΟΓΙΑ ΚΟΙΝΩΝΙΚΗΣ ΕΡΕΥΝΑΣ (ΠΟΣΟΤΙΚΗ - ΠΟΙΟΤΙΚΗ ΑΝΑΛΥΣΗ)
Στο μάθημα αναφέρεται στο τι είναι επιστημονική
έρευνα, πώς διαπλέκεται η έρευνα με την κοινωνική θεωρία και την υφιστάμενη γνώση, ποιες είναι οι βασικές
ερευνητικές προσεγγίσεις και σε ποιες οντολογικές και
επιστημολογικές παραδοχές εδράζονται. Δίνεται έμφαση
στον σχεδιασμό των ερευνητικών διαδικασιών και στα
βασικά στάδια διεξαγωγής τους, και στη δεοντολογία της
έρευνας. Στόχος του μαθήματος είναι η κατανόηση των
βασικών αρχών σχεδιασμού και ανάλυσης ποσοτικών
και ποιοτικών δεδομένων έρευνας.
Α02: ΘΕΩΡΗΤΙΚΕΣ ΠΡΟΣΕΓΓΙΣΕΙΣ ΤΗΣ ΚΡΙΣΗΣ. ΟΙΚΟΓΕΝΕΙΑΚΗ ΠΟΛΙΤΙΚΗ ΣΤΗΝ ΑΝΤΙΜΕΤΩΠΙΣΗ ΚΑΤΑΣΤΑΣΕΩΝ
ΚΡΙΣΗΣ
Το μάθημα αυτό αποσκοπεί να αναδείξει την έννοια
της κρίσης στην ζωή της οικογένειας και την υπάρχουσα
οικογενειακή πολιτική για την θεραπευτική διαχείριση
και αντιμετώπισης της. Στόχος του μαθήματος είναι οι
φοιτητές/τριες να αποκτήσουν γενικές και ειδικές θεωρητικές γνώσεις για την κρίση και να κατανοήσουν το
βασικό θεωρητικό πλαίσιο της κρίσης, τα είδη της, τις
συνέπειες και την διαχείριση της.
Α03: ΗΘΙΚΑ ΖΗΤΗΜΑΤΑ, ΔΙΑΦΟΡΕΤΙΚΟΤΗΤΑ ΚΑΙ ΠΟΛΙΤΙΣΜΙΚΗ ΕΠΑΡΚΕΙΑ
Το μάθημα πραγματεύεται ζητήματα που συνδέονται
με την διαφορετικότητα, αποτυπώνοντας την σημασία
που έχουν οι κώδικες επαγγελματικής δεοντολογίας
στην αντιμετώπιση τέτοιων  ζητημάτων. Αναδεικνύεται
η ηθική διάσταση και αναγκαιότητα ύπαρξης πολιτικών
συμπερίληψης και πρακτικών ενδυνάμωσης καταπιεζόμενων ομάδων/ κοινοτήτων. Στόχος του μαθήματος
είναι οι φοιτητές/τριες να κατανοήσουν τις έννοιες της
διαφορετικότητας και της διαθεματικότητας, καθώς και
τη σημασία της συμπερίληψης στα πλαίσια της προάσπισης των ανθρωπίνων δικαιωμάτων.
A04: ΜΟΝΤΕΛΑ ΔΙΕΠΙΣΤΗΜΟΝΙΚΗΣ ΣΥΝΕΡΓΑΣΙΑΣ ΚΑΙ
ΠΑΡΕΜΒΑΣΗΣ ΣΕ ΚΑΤΑΣΤΑΣΕΙΣ ΚΡΙΣΗΣ
Tο μάθημα αναφέρεται σε μοντέλα παροχής διεπιστημονικής φροντίδας, διεπιστημονική επικοινωνία, στρα-
τηγικές ηγεσίας και διαπραγμάτευσης συγκρούσεων,
φροντίδας με επίκεντρο τον εξυπηρετούμενο, πλαίσια
ανάλυσης των ηθικών διλημμάτων και από κοινού λήψης
απόφασης, διακίνηση της πληροφορίας μεταξύ των μελών της ομάδας και μεταξύ των υπηρεσιών, σύγκρουση
ρόλων του επαγγελματία. Στόχος είναι οι εκπαιδευόμενοι να αποκτήσουν γνώσεις, δεξιότητες και ικανότητες
απαραίτητες για την αποτελεσματική διεπιστημονική
πρακτική σε πλαίσια φροντίδας υγείας, ψυχικής υγείας
και κοινωνικής φροντίδας.
Α’ ΚΑΤΕΥΘΥΝΣΗ Β-Α01: ΜΟΝΤΕΛΑ ΠΑΡΕΜΒΑΣΗΣ ΣΕ
ΚΑΤΑΣΤΑΣΕΙΣ ΚΡΙΣΗΣ (ΚΛΙΝΙΚΕΣ ΠΑΡΕΜΒΑΣΕΙΣ)
Σκοπός του μαθήματος είναι να αποκτήσουν οι φοιτητές θεωρητική κατανόηση των κρίσεων που μπορεί
να βιώσει το άτομο και η οικογένεια και ικανότητα να
εργάζονται με τις συνέπειες των κρίσεων αυτών. Εξετάζεται η έννοια της κρίσης και γίνεται αναφορά στα
στάδια και τις συνέπειες της κρίσης στο άτομο και την
οικογένεια και στις στρατηγικές παρέμβασης. Τέλος διδάσκονται τα κυριότερα μοντέλα παρέμβασης για τον
χειρισμό των κρίσεων.
Β-Α02: ΚΑΚΟΠΟΙΗΣΗ - ΠΑΡΕΜΒΑΣΕΙΣ ΚΟΙΝΩΝΙΚΗΣ
ΕΡΓΑΣΙΑΣ
Τo μάθημα στοχεύει στην ευαισθητοποίηση των φοιτητών/τριών σχετικά με ζητήματα κακοποίησης παιδιών
και ενηλίκων και στη απόκτηση γνώσεων και δεξιοτήτων
στην αποτελεσματική διαχείριση και υποστήριξη των
θυμάτων και των δραστών.
Β-Α03: ΚΟΙΝΩΝΙΚΗ ΕΡΓΑΣΙΑ ΣΤΗΝ ΠΡΟΛΗΨΗ ΚΑΙ
ΑΝΤΙΜΕΤΩΠΙΣΗ ΠΡΟΒΛΗΜΑΤΩΝ ΥΓΕΙΑΣ ΚΑΙ ΨΥΧΙΚΗΣ
ΥΓΕΙΑΣ
Στόχος του μαθήματος είναι η ολιστική προσέγγιση
στην πρόληψη και αντιμετώπιση προβλημάτων υγείας
και ψυχικής υγείας. Θεωρήσεις, αρχές και μέθοδοι της
προαγωγής υγείας στην πρακτική άσκηση της Κοινωνικής Εργασίας θα εξεταστούν καθώς και εργαλεία για το
σχεδιασμό πολυεπίπεδων παρεμβάσεων. Τρέχοντα ζητήματα υγείας και ψυχικής υγείας στην άσκηση της Κοινω-
νικής Εργασίας θα είναι στο επίκεντρο του μαθήματος.
Β-Α04: ΚΡΙΤΙΚΗ ΚΑΙ ΡΙΖΟΣΠΑΣΤΙΚΗ ΚΟΙΝΩΝΙΚΗ ΕΡΓΑΣΙΑ: ΠΡΟΛΗΨΗ ΚΑΙ ΑΝΤΙΜΕΤΩΠΙΣΗ ΚΑΤΑΣΤΑΣΕΩΝ
ΚΡΙΣΗΣ
Σκοπός του μαθήματος είναι η απόκτηση γνώσεων για
τη θεωρία και εφαρμογή της Ριζοσπαστικής και Κριτικής
Κοινωνικής Εργασίας. Το μάθημα εστιάζει στην ιστορική
εξέλιξη, στη θεωρία και εφαρμογή της Ριζοσπαστικής
και Κριτικής Κοινωνικής Εργασίας και στον ρόλο της
στην αντιμετώπιση της περιθωριοποίησης και των διακρίσεων. Επιδιώκεται η σύνδεση των προβλημάτων
των χρηστών των κοινωνικών υπηρεσιών με τα δομικά
αίτια των κοινωνικών προβλημάτων καθώς και η κριτική
ανάλυση αυτών.
Β’ ΚΑΤΕΥΘΥΝΣΗ
Β-Β01: ΜΕΤΑΝΑΣΤΕΥΤΙΚΟ - ΠΡΟΣΦΥΓΙΚΟ ΦΑΙΝΟΜΕΝΟ ΣΤΗΝ ΕΛΛΑΔΑ. ΠΟΛΙΤΙΚΕΣ ΕΝΤΑΞΗΣ- ΕΚΠΑΙΔΕΥΤΙΚΗ
ΠΟΛΙΤΙΚΗ.
Το μάθημα αυτό αποσκοπεί στην μελέτη του σύγχρονου μεταναστευτικού και προσφυγικού φαινομένου στην
Ελλάδα καθώς και των προκλήσεων του στον τομέα της
εγκατάστασης και της ένταξης των πληθυσμών αυτών
στην χώρα υποδοχής. Στόχος του μαθήματος είναι να
παρουσιάσει τα βασικά στοιχεία που συνθέτουν το μεταναστευτικό και προσφυγικό φαινόμενο στην Ελλάδα κα-
θώς και τις διεθνείς τάσεις εξέλιξης του στον 21ο αιώνα.
B-Β02: ΑΣΥΝΟΔΕΥΤΟΙ ΑΝΗΛΙΚΕΣ ΠΡΟΣΦΥΓΕΣ ΚΑΙ
ΜΕΤΑΝΑΣΤΕΣ
Το μάθημα αυτό αποσκοπεί στη μελέτη του φαινομένου της μετακίνησης ασυνόδευτων ανηλίκων προσφύ-
γων και μεταναστών, που φθάνουν στις χώρες υποδοχής μόνοι τους. Εξετάζει το διεθνές και εθνικό νομικό
πλαίσιο, τις πολιτικές φιλοξενίας και τις υποστηρικτικές
υπηρεσίες στην Ελλάδα. Αναλύει μεθόδους, τεχνικές και
εργαλεία παρέμβασης. Στόχος επίσης είναι η ευαισθητοποίηση προς την κατεύθυνση ανάπτυξης σεβασμού
και αποδοχής της διαφορετικότητας, καθώς και ενδυΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
νάμωσης των ασυνόδευτων ανηλίκων προσφύγων και
μεταναστών.
Β-Β03: ΨΥΧΟΛΟΓΙΑ ΤΩΝ ΜΕΤΑΚΙΝΟΥΜΕΝΩΝ ΠΛΗΘΥΣΜΩΝ
Το μάθημα αυτό αποσκοπεί στην παρουσίαση των
παραγόντων και των προβλημάτων ψυχοκοινωνικής
προσαρμογής που βιώνουν οι μετακινούμενοι πληθυσμοί, του αισθήματος απώλειας της ταυτότητάς τους, του
στρες και της ψυχολογικής πίεσης, των συνέπειών της
διαπολιτισμικής επαφής, της δυναμικής των σχέσεων μεταξύ μειονοτικών και πλειοψηφικών ομάδων, καθώς και
των επιπτώσεων του στρες στην ψυχική τους υγεία και
στις διαπροσωπικές τους σχέσεις. Τονίζεται η σημασία
της προώθησης ίσων ευκαιριών στην εκπαίδευση και της
διαπολιτισμικής συμβουλευτικής και ψυχοθεραπείας.
Β-Β04: ΚΑΛΕΣ ΠΡΑΚΤΙΚΕΣ ΔΙΑΧΕΙΡΙΣΗΣ ΚΡΙΣΕΩΝ ΚΑΙ
ΕΚΤΑΚΤΩΝ ΚΑΤΑΣΤΑΣΕΩΝ
Το μάθημα εξετάζει ζητήματα προστασίας των μετακινούμενων πληθυσμών κατά τη διαχείριση κρίσεων και
έκτακτων καταστάσεων και τις αντίστοιχες πολιτικές σε
διεθνές, ευρωπαϊκό και εθνικό επίπεδο. Στόχος του μαθήματος είναι να εφοδιάσει τους/τις φοιτητές/τριες με
γνώσεις σχετικά με την διαχείριση κρίσεων και έκτακτων
καταστάσεων εστιάζοντας στις καλές πρακτικές για την
προστασία των δικαιωμάτων των μετακινούμενων πληθυσμών και να παρουσιάσει τις τρέχουσες προκλήσεις
στην ΕΕ και στην Ελλάδα.
Για τον υπολογισμό του βαθμού του τίτλου σπουδών
λαμβάνεται υπόψη η βαρύτητα που έχει κάθε μάθημα
στο πρόγραμμα σπουδών και η οποία εκφράζεται με τον
αριθμό των πιστωτικών μονάδων (ECTS). Ο αριθμός των
πιστωτικών μονάδων (ECTS) του μαθήματος αποτελεί
ταυτόχρονα και τον συντελεστή βαρύτητας αυτού του
μαθήματος. Ο υπολογισμός αυτός εκφράζεται με τον
ακόλουθο μαθηματικό τύπο:
Βαθμός Διπλώματος = (Βαθμός Μαθήματος 1 x ECTS
Μαθήματος 1 + Βαθμός Μαθήματος 2 x ECTS Μαθήματος 2 + ….+ Βαθμός Μαθήματος Ν x ECTS Μαθήματος
Ν)/Συνολικός Αριθμός ECTS, όπου Ν ο αριθμός των απαιτούμενων μαθημάτων ή εκπαιδευτικών δραστηριοτήτων
για τη λήψη του Διπλώματος. Ως μάθημα λογίζεται και
η Μεταπτυχιακή Διπλωματική Εργασία αφού είναι υποχρεωτική για την ολοκλήρωση των σπουδών.
Άρθρο 12
Μεταπτυχιακές Διπλωματικές Εργασίες
Δικαίωμα επίβλεψης διπλωματικών εργασιών έχουν οι
κατωτέρω διδάσκοντες/ουσες υπό την προϋπόθεση ότι
είναι κάτοχοι διδακτορικού διπλώματος:
α) μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) του Τμήματος
ή άλλων Τμημάτων του ΕΛΜΕΠΑ ή άλλου Ανώτατου Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού
Εκπαιδευτικού Ιδρύματος (Α.Σ.Ε.Ι.), με πρόσθετη απασχόληση πέραν των νόμιμων υποχρεώσεών τους, αν το
Π.Μ.Σ. έχει τέλη φοίτησης,
β) ομότιμοι Καθηγητές ή αφυπηρετήσαντα μέλη Δ.Ε.Π.
του Τμήματος ή άλλων Τμημάτων του ΕΛΜΕΠΑ ή άλλου
Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση του αρμοδίου οργάνου του Π.Μ.Σ. δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. του Τμήματος,
που δεν έχουν αναλάβει διδακτικό έργο στο Π.Μ.Σ. Απαραίτητη προϋπόθεση είναι η συνάφεια του γνωστικού
αντικειμένου ή του επιστημονικού έργου ή του αντικειμένου της διατριβής των εν λόγω μελών του τμήματος
με το αντικείμενο του Π.Μ.Σ.
Άρθρο 13
Εξετάσεις και αξιολόγηση μεταπτυχιακών
φοιτητών/τριων
Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και το
εαρινό, έκαστο εκ των οποίων περιλαμβάνει δεκατρείς
(13) εβδομάδες διδασκαλίας. Τα μαθήματα του χειμερινού και εαρινού εξαμήνου εξετάζονται κατά τις περιό-
δους που ορίζει το ακαδημαϊκό ημερολόγιο καθώς και
κατά την επαναληπτική περίοδο του Σεπτεμβρίου. Σε
περίπτωση κωλύματος διεξαγωγής μαθήματος προβλέπεται η αναπλήρωσή του. Η ημερομηνία και η ώρα ανα-
πλήρωσης αναρτώνται στην ηλεκτρονική πλατφόρμα
εκπαίδευσης και ενημερώνεται η Γραμματεία του Π.Μ.Σ.
Η αξιολόγηση των μεταπτυχιακών φοιτητών/φοιτητριών και η επίδοσή τους στα μαθήματα που υποχρε-
ούνται να παρακολουθήσουν στο πλαίσιο του Π.Μ.Σ.
πραγματοποιείται στο τέλος κάθε εξαμήνου με γραπτές ή
προφορικές εξετάσεις ή/και με εκπόνηση εργασιών καθ’
όλη τη διάρκεια του εξαμήνου. Ο τρόπος αξιολόγησης
ορίζεται από τον/την διδάσκοντα/διδάσκουσα του κάθε
μαθήματος, καταγράφεται στο εγκεκριμένο περίγραμμα
του μαθήματος και δεν μεταβάλλεται. Η βαθμολόγηση
γίνεται στην κλίμακα 0-10 και ο ελάχιστος προβιβάσιμος
βαθμός είναι το πέντε (5). Η βαθμολογία των μαθημάτων
αναρτάται στο πληροφοριακό σύστημα εντός 15 ημερών
από τη λήξη της εξεταστικής περιόδου.
Άρθρο 14
Εγγραφή και δηλώσεις μαθημάτων
Η φοιτητική ιδιότητα αποκτάται με την εγγραφή του/
της φοιτητή/τριας στο Π.Μ.Σ. Οι εγγραφές γίνονται σε
διάστημα που ορίζεται από την Γραμματεία του Π.Μ.Σ.
για κάθε ακαδημαϊκό έτος. Όλοι/ες οι φοιτητές/τριες
υποχρεούνται να αποδέχονται πλήρως τις διατάξεις του
παρόντος κανονισμού μεταπτυχιακών σπουδών.
Σε κάθε ακαδημαϊκό εξάμηνο, η δήλωση των μαθημάτων που θα παρακολουθήσει και θα εξεταστεί ο/η κάθε
φοιτητής/τρια γίνεται αποκλειστικά σε ημερομηνίες που
ανακοινώνει η γραμματεία του Π.Μ.Σ. Απορρίπτονται
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
αιτήσεις δηλώσεων που υποβάλλονται εκτός των ημερομηνιών αυτών. Στο Π.Μ.Σ. «Διαμεθοδικές Κοινωνικές
Παρεμβάσεις σε Καταστάσεις Κρίσης» οι φοιτητές/τριες
πρέπει να δηλώσουν και να παρακολουθήσουν όλα τα
μαθήματα του προγράμματος σπουδών στο εξάμηνο
που προβλέπεται και δεν μπορεί να γίνει καμία κατοχύρωση μαθημάτων που έχουν παρακολουθήσει επιτυχώς
σε άλλες σπουδές τους, προπτυχιακές, μεταπτυχιακές, ή
διδακτορικές.
Άρθρο 15
Δικαιώματα και υποχρεώσεις φοιτητών/τριών
Οι μεταπτυχιακοί/ές φοιτητές/τριες έχουν όλα τα δικαιώματα και τις παροχές που προβλέπονται και για τους
φοιτητές/τριες του πρώτου κύκλου σπουδών με τις ίδιες
προϋποθέσεις και κριτήρια που ορίζει το Πανεπιστήμιο, εκτός του δικαιώματος παροχής δωρεάν διδακτικών
συγγραμμάτων. Οι υποψήφιοι/ες μεταπτυχιακοί/ές φοιτητές/τριες πρέπει να είναι ενήμεροι/ες για τον παρόντα
Κανονισμό πριν την εγγραφή τους. Οι μεταπτυχιακοί/ές
φοιτητές/τριες έχουν τις παρακάτω υποχρεώσεις:
• να παρακολουθούν τα προσφερόμενα μαθήματα,
• να συμμετέχουν σε ημερίδες και άλλες επιστημονικές
εκδηλώσεις με θέματα συναφή με το αντικείμενο του
Π.Μ.Σ.,
• να υποβάλλουν εντός των προβλεπόμενων προθεσμιών τις εργασίες τους,
• να προσέρχονται στις εξετάσεις των μαθημάτων,
• να παρέχουν επικουρικό διδακτικό έργο σε προγράμματα σπουδών πρώτου κύκλου έως 6 ώρες να εβδομάδα,
• να συμμετέχουν στη διαδικασία αξιολόγησης του
προγράμματος,
• να ολοκληρώσουν με επιτυχία την πρακτική τους
άσκηση, εφόσον προβλέπεται,
• να ολοκληρώσουν με επιτυχία την Διπλωματική τους
Εργασία, εφόσον προβλέπεται,
• να έχουν τακτοποιήσει όλες τις οικονομικές τους υποχρεώσεις, καθώς και όποια άλλη υποχρέωση προς το
Ίδρυμα, πριν από την ορκωμοσία. Σε αντίθετη περίπτωση, δεν θα έχουν δικαίωμα να παραλάβουν το Δίπλωμα
Μεταπτυχιακών Σπουδών ή άλλο σχετικό έγγραφο,
• να τηρούν τον παρόντα Κανονισμό Μεταπτυχιακών
Σπουδών, τις αποφάσεις των οργάνων του Π.Μ.Σ., του
Τμήματος και του Πανεπιστημίου,
• να σέβονται και να τηρούν τους κανόνες της ακαδημαϊκής δεοντολογίας και της έρευνας.
Ως επικουρικό διδακτικό έργο ορίζεται η επικουρία
των μελών Διδακτικού Ερευνητικού Προσωπικού (Δ.Ε.Π.)
κατά την άσκηση του διδακτικού τους έργου, η άσκηση
των φοιτητών/τριών, η διεξαγωγή φροντιστηρίων, εργαστηριακών ασκήσεων, η εποπτεία εξετάσεων και η
διόρθωση ασκήσεων.
15.1. Οι φοιτητές/τριες μπορούν να συμμετέχουν στο
πρόγραμμα κινητικότητας ERASMUS κατά την κείμενη
νομοθεσία και τον κανονισμό του Πανεπιστημίου. Στην
περίπτωση αυτή ο μέγιστος αριθμός πιστωτικών μονάδων ECTS που μπορούν να αναγνωρίσουν, από μαθήμα-
τα τα οποία παρακολούθησαν και εξετάστηκαν επιτυχώς
στο ίδρυμα της αλλοδαπής, ανέρχεται σε τριάντα (30).
15.2. Παροχή έργου
Με αιτιολογημένη απόφαση του αρμόδιου οργάνου
του Προγράμματος Μεταπτυχιακών Σπουδών, φοιτητές/
τριες του Π.Μ.Σ. δύναται να απαλλάσσονται, εν όλω ή εν
μέρει, από την υποχρέωση καταβολής διδάκτρων, υπό
την προϋπόθεση παροχής έργου προς το πρόγραμμα ή
το Πανεπιστήμιο.
15.3. Το Γραφείο Διασύνδεσης του ΕΛΜΕΠΑ παρέχει
συμβουλευτική υποστήριξη φοιτητών/τριών σε θέματα
σπουδών και επαγγελματικής αποκατάστασης.
Επιπλέον, προϋπόθεση για τη λήψη του τίτλου σπουδών αποτελεί και η παράδοση του δωματίου της Φοιτη-
τικής Εστίας, σε περίπτωση που ήταν δικαιούχοι, καθώς
και η επιστροφή όλου του υλικού που έχουν δανειστεί
από τη Βιβλιοθήκη του Πανεπιστημίου.
Άρθρο 16
Καθήκοντα διδασκόντων/διδασκουσών
Οι διδάσκοντες/διδάσκουσες του Π.Μ.Σ. θα πρέπει:
• να επεκτείνουν τις γνωστικές τους ικανότητες εντός
του ευρύτερου πλαισίου του επιστημονικού πεδίου ώστε
να είναι σε θέση να προσφέρουν στους φοιτητές/τριες
διεπιστημονική σύγχρονη γνώση,
• να είναι προσιτοί στους φοιτητές/τριες, να συζητούν,
να συνεργάζονται και να συνεισφέρουν με τις γνώσεις
και την εμπειρία τους σε μια επιτυχημένη, ακαδημαϊκή
πορεία των φοιτητών/τριών,
• να καταρτούν ένα περίγραμμα μαθήματος, που περιλαμβάνει τους στόχους, τα μαθησιακά αποτελέσμα-
τα, βιβλιογραφία, τον τρόπο αξιολόγησης, εκτεταμένο
αναλυτικό πρόγραμμα, έτσι ώστε το διδακτικό υλικό να
καλύπτει πλήρως τις ακαδημαϊκές ανάγκες της εκπαιδευτικής δραστηριότητας,
• να στηρίζουν τη φοιτητοκεντρική μάθηση, να συμμετέχουν σε συζητήσεις σχετικά με τα αποτελέσματα των
εξετάσεων ή των εργασιών με στόχο τη μεγιστοποίηση
της μαθησιακής επιτυχίας,
• να προτείνουν θέματα Μεταπτυχιακών Διπλωματικών Εργασιών, να συνεργάζονται και να βοηθούν τους
φοιτητές/τριες κατά την εκπόνηση των Εργασιών.
Άρθρο 17
Δυνατότητα χορήγησης υποτροφιών
Παρέχεται η δυνατότητα χορήγησης υποτροφιών με
κριτήρια αριστείας, καθώς και παροχής ανταποδοτικών
υποτροφιών, σύμφωνα με όσα ορίζει ο Κανονισμός των
Προγραμμάτων Μεταπτυχιακών και Διδακτορικών
Σπουδών του Πανεπιστημίου και η ισχύουσα νομοθεσία.
Άρθρο 18
Τρόπος οργάνωσης εκπαιδευτικής διαδικασίας
Το Π.Μ.Σ. υλοποιείται με τη διά ζώσης εκπαιδευτική διαδικασία. Τα μαθήματα γίνονται στις εγκαταστάσεις της
Σχολής Επιστημών Υγείας του Ελληνικού Μεσογειακού
Πανεπιστημίου στο Ηράκλειο Κρήτης. Για την απονομή
του Δ.Μ.Σ. απαιτείται η επιτυχής παρακολούθηση οκτώ
(8) θεωρητικών μαθημάτων και η εκπόνηση μεταπτυχιακής διπλωματικής εργασίας. Η παρακολούθηση όλων
των μαθημάτων είναι υποχρεωτική. Ο ανώτατος αριθμός
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
απουσιών ανά μάθημα ορίζεται σε τρεις (3). Σε περίπτωση απουσίας, ο διδάσκοντας/η διδάσκουσα ενημερώνει
τον φοιτητή/την φοιτήτρια, για το ενδεχόμενο απώλειας
της δυνατότητας εξέτασης του μαθήματος, καθώς και
τον Διευθυντή/την Διευθύντρια του προγράμματος.
Τα μαθήματα του Π.Μ.Σ. διδάσκονται στην ελληνική
γλώσσα. Κατ’ εξαίρεση, μεμονωμένες διαλέξεις προσκεκλημένων διδασκόντων/ουσών μπορούν να διεξάγονται
στην Αγγλική.
Άρθρο 19
Υποδομή και χρηματοδότηση του Π.Μ.Σ.
1. Για την εύρυθμη λειτουργία του Π.Μ.Σ. θα διατεθούν
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια του
Τμήματος Κοινωνικής Εργασίας του Ελληνικού Μεσογειακού Πανεπιστημίου.
2. Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία του, η οποία δύναται
να στελεχώνεται από άτομο/α που προσλαμβάνονται
από το Π.Μ.Σ. για αυτό το σκοπό, και βρίσκεται υπό την
εποπτεία της Γραμματείας του Τμήματος Κοινωνικής
Εργασίας.
3. Η χρηματοδότηση του Π.Μ.Σ. προέρχεται από:
α) τέλη φοίτησης
β) δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως
οριοθετείται στην περ. α’ της παρ. 1 του άρθρου 14 του
ν. 4270/2014 (Α’ 143), ή του ιδιωτικού τομέα,
γ) πόρους από ερευνητικά προγράμματα,
δ) πόρους από προγράμματα της Ευρωπαϊκής Ένωσης
ή άλλων διεθνών οργανισμών,
ε) κάθε άλλη νόμιμη πηγή.
Για τη συμμετοχή τους στο Π.Μ.Σ. «Διαμεθοδικές Κοινωνικές Παρεμβάσεις σε Καταστάσεις Κρίσης» οι μετα-
πτυχιακοί/ές φοιτητές/τριες καταβάλλουν τέλη φοίτησης
που ανέρχονται στο ποσό των 2.700 ευρώ. Η καταβολή
των τελών φοίτησης πραγματοποιείται τμηματικά, την
πρώτη εβδομάδα κάθε ακαδημαϊκού εξαμήνου ή άπαξ,
με την εγγραφή στο Π.Μ.Σ., οπότε και παρέχεται έκπτωση 10%.
Άρθρο 20
Αξιολόγηση του προγράμματος
Η εσωτερική και εξωτερική αξιολόγηση του Π.Μ.Σ. θα
γίνεται σύμφωνα με τις ισχύουσες διατάξεις και τον Κανονισμό Προγραμμάτων Μεταπτυχιακών και Διδακτορικών
Σπουδών του Πανεπιστημίου.
Άρθρο 21
Μεταβατικές διατάξεις
Όσα θέματα δεν ρυθμίζονται από τον παρόντα Κανονισμό Λειτουργίας ή τον Κανονισμό Μεταπτυχιακών και
Διδακτορικών Σπουδών του Πανεπιστημίου θα ρυθμίζονται με αποφάσεις της Συνέλευσης του Τμήματος ή
της Συγκλήτου σύμφωνα με την ισχύουσα νομοθεσία.
Η ισχύς του παρόντος Κανονισμού αρχίζει από τη δημοσίευσή του στο Φύλλο Εφημερίδας της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβέρνησης.
Ηράκλειο, 10 Ιανουαρίου 2024
Ο Πρύτανης
ΝΙΚΟΛΑΟΣ ΚΑΤΣΑΡΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 384/22.01.2024
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20240200384.pdf | Tokens: 44670]